Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ σχετικά με την τροποποίηση του κανονισμού (EOK) αριθ. 738/93 για την τροποποίηση του μεταβατικού καθεστώτος της κοινής οργάνωσης αγοράς για τα σιτηρά και το ρύζι στην Πορτογαλία το οποίο προβλέπεται από τον κανονισμό (EOK) αριθ. 3653/90

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η παρούσα πρόταση κανονισμού αποτελεί συνέχεια του αιτήματος του Συμβουλίου, στο πλαίσιο της δέσμης τιμών 2000/01, να διατηρηθεί για το 2001/02 το επίπεδο της ειδικής ενίσχυσης που ισχύει για το 2000/01 για τους παραγωγούς σιτηρών της Πορτογαλίας.

Η τροποποίηση των ποσών των ειδικών ενισχύσεων αφορά το μαλακό σιτάρι, το καλαμπόκι, το κριθάρι, τη σίκαλη, το τριτικάλε και το σόργο που παράγονται στην Πορτογαλία και διατίθενται στην αγορά από πορτογάλους παραγωγούς κατά την περίοδο από 1ης Ιουνίου 2001 μέχρι 31 Μαίου 2002.

Την χρηματοδότηση των ενισχύσεων αυτών έχει αναλάβει το ΕΓΤΠΕ μέχρι ποσοστού 65%.

Η κατάσταση της ειδικής ενίσχυσης για το 2002/03 θα εξεταστεί μεταγενέστερα.

2000/0295 (CNS)

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ σχετικά με την τροποποίηση του κανονισμού (EOK) αριθ. 738/93 για την τροποποίηση του μεταβατικού καθεστώτος της κοινής οργάνωσης αγοράς για τα σιτηρά και το ρύζι στην Πορτογαλία το οποίο προβλέπεται από τον κανονισμό (EOK) αριθ. 3653/90

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Ισπανίας και της Πορτογαλίας και ιδίως το άρθρο 234, παράγραφος 3,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας τα εξής:

(1) Ο κανονισμός (EOK) αριθ. 738/93 του Συμβουλίου [1], προβλέπει, μεταξύ άλλων, ότι οι ειδικές ενισχύσεις για τους πορτογάλους παραγωγούς σιτηρών στο πλαίσιο του κανονισμού (EOK) αριθ. 3653/90 του Συμβουλίου της 11ης Δεκεμβρίου 1990 περί των μεταβατικών διατάξεων για την κοινή οργάνωση της αγοράς σιτηρών και ρυζιού στην Πορτογαλία [2], θα χορηγηθούν μέχρι το τέλος της περιόδου 2002/03 και καθορίζει το επίπεδο των εν λόγω ενισχύσεων στο παράρτημά του.

[1] ΕΕ L αριθ. 77 της 31.3.1993, σ. 1. Κανονισμός όπως τροποποιήθηκε από τον κανονισμό (ΕΚ) αριθ. 1664/95 της Επιτροπής (ΕΕ L αριθ. 158 της 8.7.1995, σ. 13).

[2] ΕΕ L αριθ. 362 της 27.12.1990, σ. 28. Κανονισμός όπως τροποποιήθηκε από τον κανονισμό (ΕΚ) αριθ. 1664/95 της Επιτροπής (ΕΕ L αριθ. 158 της 8.7.1995, σ. 13).

(2) Τα εισοδήματα των πορτογάλων παραγωγών σιτηρών έχουν υποστεί κατά τα τελευταία έτη την πίεση των σωρευτικών επιπτώσεων της μεταρρύθμισης της κοινής γεωργικής πολιτικής στον τομέα αυτό και τη φθίνουσα πορεία των ειδικών ενισχύσεων που προβλέπονται για το ανωτέρω καθεστώς. Για να περιοριστούν οι επιπτώσεις αυτές πρέπει να σταθεροποιηθεί προσωρινά η φθίνουσα πορεία της ειδικής ενίσχυσης, διατηρώντας για το 2001/02 το επίπεδο των ενισχύσεων που προβλέπονται για την περίοδο 2000/01.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα του κανονισμού (EOK) αριθ. 738/93, τα ποσά που αφορούν την περίοδο 2001/02 αντικαθίστανται από τα ακόλουθα ποσά:

Μαλακό σιτάρι : // 41,13,

Καλαμπόκι : // 18,72,

Κριθάρι, τριτικάλε, σίκαλη : // 23,69,

Σόργο : // 16,25.

Άρθρο 2

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουνίου 2001.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

>ΘΕΣΗ ΠIΝΑΚΑ>